Εθνικός Γ.Σ. (ποδόσφαιρο ανδρών)

Ο Εθνικός Γυμναστικός Σύλλογος υπήρξε ένας από τους πρώτους αθλητικούς συλλόγους που ασχολήθηκαν με το ποδόσφαιρο στην Ελλάδα και ο πρώτος σύλλογος που κατέκτησε το Πανελλήνιο πρωτάθλημα του Σ.Ε.Γ.Α.Σ.. Συμμετείχε επίσης στη Μεσολυμπιάδα του 1906 της Αθήνας. Το ποδοσφαιρικό τμήμα του Εθνικού Γ.Σ. εγκαταλείφθηκε μερικά χρόνια αργότερα.

 Ιστορία 

Ο Εθνικός Γ.Σ. είναι από τους πρώτους συλλόγους που έκανε γνωστό το ποδόσφαιρο στην Ελλάδα και αναφέρεται πως διέθετε "Ομάδα Ποδοσφαιρίσεως" από το 1899. Αναφέρεται και ως πιθανός πρωταθλητής Ελλάδας το 1899 μαζί με τον Πανελλήνιο.Τάσσος Σταθόπουλος, Αχαϊκό ποδόσφαιρο εκατόν είκοσι χρόνια (1891-2010), Εκδόσεις Γιάννης Πικραμένος, Πάτρα 2010, ISBN 978-960-6628-27-6 Τον Φεβρουάριο της χρονιάς αυτής ο ΣΕΓΑΣ προκήρυξε "αγώνας ποδοσφαιρίσεως" και κάλεσε τα γυμναστικά σωματεία να δηλώσουν συμμετοχή. Τέσσερις σύλλογοι ξεκίνησαν προπονήσεις και μεταξύ αυτών ήταν και ο Εθνικός ΓΣ:

«Συνεπεία της προκηρύξεως του Συνδέσμου των ελληνικών αθλητικών και γυμναστικών Σωματείων δια τους αγώνας ποδοσφαιρίσεως "φουτ μπαλ" ήρξατο η εκγύμνασις των ομίλων εις πάντας τους γυμναστικούς και αθλητικούς συλλόγους των Αθηνών. Ούτω ετοιμάζουσι ομίλους ο Πανελλήνιος Γυμναστικός Σύλλογος, ο Εθνικός Γ.Σ., ο Ποδηλατικός Σύλλογος Αθηνών και ο Όμιλος Λόουν Τέννις.»"Προ Τριακονταετίας: "Αθλήτική Επιθεώρησις Ανατολής", 4 Φεβρουαρίου 1899", εφ. "Η Αθλητική", 4/2/1929, ψηφ. σελ. 162. 

Άλλες πηγές τοποθετούν τη δημιουργία της ποδοσφαιρικής ομάδας στο έτος 1905.Από αφήγηση του αρχηγού της ομάδας του Γουδή Θ. Νικολαΐδη, στο: Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ.18 Τότε ο Φέτσης που υπήρξε διευθυντής του γυμναστηρίου του Εθνικού παρουσίασε την ποδοσφαιρική μπάλα στους νεαρούς αθλούμενους, ανάμεσα στους οποίους βρισκόταν και ο Γιώργος Καλαφάτης και τους εξήγησε τους κανόνες του ποδοσφαίρου. Στη συνέχεια τοποθετήθηκαν ποδοσφαιρικά τέρματα στον χώρο άθλησης.


Το φθινόπωρο του 1905 την ευθύνη και την αρχηγία του ποδοσφαιρικού τμήματος ανέλαβε ο Παναγής Βρυώνης ο οποίος είχε διδαχθεί το ποδόσφαιρο στην Ελβετία κατά τη διάρκεια των σπουδών του. Ο ίδιος ασχολούνταν με την κωπηλασία και επέλεξε συναθλητές του, αλλά η πλειονότητα των αθλητών της ομάδας αποτελούνταν από δρομείς του Εθνικού ΓΣ. Τον Μάρτιο του 1906 επικράτησε με 7-0 επί του Πειραϊκού Συνδέσμου στο Ποδηλατοδρόμιο. Η ομάδα του Εθνικού αποτελούνταν από τους Π. Βρυώνη (διδαχθέντας την ποδοσφαίρισην εν Γενεύη), Α. Γεωργιάδη (διδαχθείς εις Ινδίας), Ο. Ιωσηφόγλου (διδαχθείς εν Γενεύη), Γ. Μερκούρη (διδαχθείς εν Λονδίνο), Γ. Βρυώνη, Ν. Δεκαβάλα, Α. Καλαφάτη, Γ. Καλαφάτη, Α. Κοσμόπουλο, Δ. Λέκο, Γιαννηκώστα. Την επόμενη ημέρα η δεύτερη ομάδα του Εθνικού ΓΣ ηττήθηκε από τον Πειραϊκό με 2-0. Στο τουρνουά αναδείχθηκε πρώτος ο Εθνικός ΓΣ, δεύτερος ο Πειραϊκός Σύνδεσμος και τρίτη η 2η ομάδα του Εθνικού ΓΣ.Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ.19

Στα τέλη του Μαρτίου του 1906 η ομάδα του Εθνικού ΓΣ υπήρξε η πρώτη ελληνική ομάδα που αγωνίστηκε ενάντια σε ξένη ποδοσφαιρική ομάδα. Εν όψει της προετοιμασίας των ποδοσφαιριστών του Εθνικού για να αγωνιστούν στη Μεσολυμπιάδα του 1906, διοργανώθηκε φιλική αναμέτρηση ενάντια στους Άγγλους αξιωματικούς του στόλου που έπλεε στο Φάληρο. Οι Άγγλοι ήταν έμπειροι αθλητές ποδοσφαίρου και επικράτησαν με 18-0. Αξιόμαχοι για τον Εθνικό υπήρξαν οι Δεκαβάλας, Βρυώνης, Ιωσηφόγλου, Γεωργιάδης, Πασπάτης. Οι Άγγλοι δέχθηκαν να επιβλέπουν στη συνέχεια στο Ποδηλατοδρόμιο την προπόνηση του Εθνικού εν όψει της Μεσολυμπιάδας.

Τον Απρίλιο για τους Θερινοί Ολυμπιακοί Αγώνες του 1906 ο Εθνικός αντιμετώπισε την ομάδα της Δανίας Dansk Idraets Forbund, την ομάδα της Σμύρνης (στην οποία αγωνίζονταν 5 Άγγλοι, 2 Γάλλοι και Έλληνες της Σμύρνης) και η ομάδα της Θεσσαλονίκης (όμιλος Φιλομούσων). Στον πρώτο αγώνα ο Εθνικός επικράτησε του Ομίλου Φιλομούσων με 5-0 και οι Δανοί των Σμυρναίων με 5-2. Την επόμενη ημέρα διεξήχθη ο τελικός ανάμεσα στον Εθνικό και την Dansk Idraets Forbund. Στο ημίχρονο το σκορ ήταν 9-0 υπέρ των Δανών με τους αθλητές του Εθνικού να διαμαρτύρονται για τη διαιτησία. Ακολούθησε επεισόδιο ανάμεσα στον Γρηγόρη Βρυώνη και τον αρχηγό της δανέζικης ομάδας Καρλ Άντερσεν. Στη συνέχεια ο Εθνικός ΓΣ αποχώρησε από τον αγώνα με συνέπεια να τιμωρηθεί και να αποκλειστεί από την κατάταξη.Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ.20

Οι εξελίξεις δεν ήταν ευνοϊκές για την ποδοσφαιρική ομάδα του Εθνικού. Μετά από διαφωνίες αποχώρησαν οι Παναγής Βρυώνης και Γρηγόρης Βρυώνης και τους ακολούθησαν αρκετοί αθλητές. Ίδρυσαν στον Άγιο Θωμά τον Ποδοσφαιρικό Σύλλογο Γουδή που διέθετε δικό του γήπεδο και την οικονομική ευρωστία ώστε να διακριθεί άμεσα μετά την αναγνώρισή του από το ΣΕΓΑΣ τον επόμενο χρόνο. Υπήρξαν και αθλητές που προσχώρησαν στον Πανελλήνιο ΓΣ όπως οι Γιώργος Καλαφάτης και Αλέξανδρος Καλαφάτης, Π. Ψύχας, Γ. Βαρίτης, Ν. Ρήγας, Α. Μαϊχός, Γ. Βάβαρης αφού πρώτα δήλωσαν παραίτηση που έγινε αποδεκτή από το συμβούλιο του Εθνικού.

Ο Εθνικός κατέκτησε τα δύο πρώτα Πανελλήνια πρωταθλήματα που διοργάνωσε ο Σύνδεσμος Ελληνικών Γυμναστικών Αθλητικών Σωματείων (ΣΕΓΑΣ, τότε ΣΕΑΓΣ), συγκεκριμένα τις αγωνιστικές περιόδους 1905-06 και 1906-07.Ανδρέας Μπόμης, Γκολ 2000 • Ένας αιώνας ποδόσφαιρο: αλμανάκ, ιστορία, σχόλια, Εκδόσεις Πελεκάνος, Αθήνα 2000, ISBN 978-000-4000-05-3, σελ. 38-39 Greece - Final Tables 1906-1959, Αλέξανδρος Μαστρογιαννόπουλος, Rec.Sport.Soccer Statistics Foundation (RSSSF)  Ο σύλλογος εξακολούθησε να μετέχει σε πρωταθλήματα και άλλες διοργανώσεις έως τουλάχιστον το 1915.

 Τίτλοι 
 Κορυφαίοι 
 2 Πανελλήνια πρωταθλήματα του Σ.Ε.Α.Γ.Σ. (τώρα Σ.Ε.Γ.Α.Σ.):
 1905-06, 1906-07
 Η διοργάνωση 1905-06 καταγράφεται επίσης να έχει διεξαχθεί από την Επιτροπή Ολυμπιακών Αγώνων (Ε.Ο.Α., πλέον Ε.Ο.Ε.).Χριστίνα Κουλούρη, Αθλητισμός και όψεις της αστικής κοινωνικότητας. Γυμναστικά και αθλητικά σωματεία 1870-1922 , έκδοση Κέντρου Νεοελληνικών Ερευνών, Εθνικό Ίδρυμα Ερευνών (ΕΙΕ), Αθήνα 1997, ISBN 960-7138-19-8, σελ. 135 (Μάρτιος 1906) [προσβάσιμο και μέσω του academia.edu
 Άλλοι 
 1 Τουρνουά των Ε.Ο.Α. – Σ.Ε.Α.Γ.Σ.:Προκήρυξις αγώνων ποδοσφαιρίσεως, εφημ. ΕΜΠΡΟΣ, 31.01.1907, σελ. 4
 1907Τα αποτελέσματα του αγώνος της ποδοσφαιρίσεως, εφημ. ΕΜΠΡΟΣ, 26.02.1907, σελ. 2

 1 Τουρνουά 6 συλλόγωνΚουλούρη, ό.π, σελ. 137 (Νοέμβριος, Δεκέμβριος)  μεταξύ των β΄ ομάδων τους:
 1908
 Στοιχεία ανά αγωνιστική περίοδο 
 Περίοδος  Πανελλήνιο πρωτάθλημα  Άλλες διοργανώσεις  Σύνθεση 1905-06 Πρωταθλητής Μεσολυμπιακοί: αποχώρησε Παναγής Βρυώνης, Γεώργιος Γεροντάκης, Όμηρος Ιωσηφόγλου, Αλέξανδρος Καλαφάτης, Κωνσταντίνος Μπότασης, Παναγιώτης Μπότασης, Γρηγόριος Βρυώνης, Γεώργιος ή Α. Πάντος, Δραγούμης, Νέλλης, Θ. Νικολαΐδης, Φιλιάκος 1906-07 Πρωταθλητής τουρνουά ΕΟΑ-ΣΕΑΓΣ: 1ος Α. Λάσκαρης, Ν. Λοράνδος, Α. Κωνσταντάρας, Ι. Ζέππος, Κ. Γουλιμής, Α. Λαμπρινίδης, Σ. Κουντουριώτης, Π. Μελάς, Κ. Βρυζάκης, Α. Λέων, Κ. Βολίδης, Π. Ηραίος 1907-08 2ος ή 3ος Ν. Αργυρίου, Ρ. Ρωσέτης, Αλεξ. Δραγούμης, Π. Μελάς, Πέτρος Σκουζές, Κ. Πάμπανος, Γ. Θεολόγου, Σ. Λοράνδος, Ε. Μεσημέρης 1908-09 4ος : 3ος Ζέπος, Θεολόγου, Μεσημέρης, Πίσσας, Κοκκινόπουλος, Μπουλούκος, Δραγούμης, Παύλος Μελάς, Ρ. Ρωσσέτης, Μπουλαντεράκης, Αργυρίου : 1ος 1909-10 2ος έως 6ος 1910-11 δεν μετείχε 1911-12 δεν μετείχε 1912-13 2ος έως 5ος 1913-14 άγνωστο εάν μετείχε : 2ος έως 5ος 1914-15 δεν διεξήχθη : 2ος έως 5ος 1915-16 δεν διεξήχθη

 Αξιόλογοι ποδοσφαιριστές 
 20px Παναγής Βρυώνης
 20px Γιώργος Καλαφάτης

 Παραπομπές 

 Εξωτερικοί σύνδεσμοι 


*
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1899